Kori Udovički
<s>Dr. Kori Udovički (La Paz, Bolivija, 4. decembar 1961) srpska je ekonomistkinja, potpredsednica Vlade i ministarka lokalne samouprave i državne uprave u Vladi Republike Srbije i bivša guvernerka Narodne banke Srbije.</s>

<s>Ona je asistentkinja generalnog sekretara Ujedinjenih nacija, asistentkinja administratorka Razvojnog programa Ujedinjenih nacija (UNDP) i direktorka regionalnog biroa Razvojnog programa Ujedinjenih nacija za Evropu i Zajednicu nezavisnih država (zemlje bivšeg Sovjetskog Saveza).</s>

<s>Ranije je bila osnivačica i predsednica Centra za napredne ekonomske studije (CEVES), beogradsku nevladinu organizaciju koja se bavila istraživanjem u ekonomiji i obrazovanju u jugoistočnoj Evropi.</s><s>Bila je takođe predsednica borda direktora fondacije za naprednu ekonomiju.</s><s>CEVES-ova glavna publikacije je Kvartalni monitor ekonomskih trendova i politike Srbije, koja se bavila nadgledanjem makroekonomije, korporativnih i finansijskih trendova i politike Srbije, a izlazio je na srpskom i engleskom.</s><s>Kori Udovički je bila glavna urednica do 2007. godine.</s>

<s>Obrazovanje i politička karijera</s>

<s>Diplomirala je na ekonomskom fakultetu u Beogradu 1984. godine, magistrirala 1988. i doktorirala 1999. godine u ekonomiji na Univerzitetu Jejl.</s><s>Istraživala je međuregionalnu trgovinu i integraciju između republika SFR Jugoslavije.</s><s>Od 1993. do 2001, radila je u Međunarodnom monetarnom fondu u Vašingtonu i onda se vratila u Beograd kao specijalna savetnica ministra finansija i privrede u Vladi Srbije.</s><s>2002. godine je postala ministarka za energetiku i rudarstvo u Vladi Republike Srbije.</s><s>Za guvernerku Narodne banke Srbije izabrana je 23. jula 2003. godine i na toj funkciji ostala do 25. februara 2004. godine, kada je opozvana zbog nelegalnosti tokom glasanja u srpskom Parlamentu.</s>

<s>Njen otac bio je Lazar Udovički, a ujak bivši predsednik Bolivije, Gonzalo Sančez de Lozada.</s>

<s>Spoljašnje veze</s>

<s>RBEC (UNDP) 
 CEVES 
 FREN 
 Quarterly Monitor of Economic Trends and Policies in Serbia - QM 
 Portret bez rama: Kori Udovički („Politika“, 4. maj 2014)</s>

<s>Srpski ekonomisti
Guverneri Narodne banke Srbije
Authority control</s>

